Diari Oficial de la Generalitat Valenciana


Sumari del DOGV 6914, del 30-11-2012 (2012/11792)

ORDE 11/2012, de 22 de novembre, de la Conselleria de Governació, per la qual es convoquen 25 beques d'especialització esportiva en les modalitats d'Escala i corda i Raspall.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6914

Data del DOGV
:   30-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/11277


Data del document
:   22-11-2012

Organisme emissor
:   Conselleria de Governació

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública

ORDE 11/2012, de 22 de novembre, de la Conselleria de Governació, per la qual es convoquen 25 beques d'especialització esportiva en les modalitats d'Escala i corda i Raspall. [2012/11923]
Preàmbul
En virtut del Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, esta té, entre d'altres, les competències en matèria de pilota valenciana.
Per això, en el marc de la política de la Generalitat dirigida al foment, el suport i la potenciació de l'esport de la pilota valenciana, així com la seua tutela, garantint el seu coneixement, desenrotllament, pràctica i difusió, la Conselleria de Governació convoca un total de vint-i-cinc beques d'especialització esportiva en les modalitats d'escala i corda i raspall, per a jóvens esportistes de la Comunitat Valenciana. Vint beques en les modalitats d'escala i corda i raspall, per a jóvens esportistes nascuts entre els anys 1996 a 2000, ambdós inclosos. I cinc beques en la modalitat d'escala i corda per a alumnes de la primera promoció del CESPIVA, nascuts entre els anys 1995 a 1998, ambdós inclosos.
Tot això dins de les disponibilitats pressupostàries de l'any 2013, de conformitat amb el que establix el Decret Legislatiu de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat, amb la Llei 38/2003, de 17 de novembre, General de Subvencions, desplegada pel Reial Decret 887/2006, de 21 de juliol, pel qual s'aprova el seu reglament, i amb el Decret 132/2009, del Consell, de 4 de setembre, pel qual es regula la concessió de beques, i de conformitat amb el que disposa l'article 28 de la Llei de la Generalitat 5/1983, de 30 de desembre, del Consell,
ORDENE
Primer
Convocar en règim de concurrència competitiva, sota els principis de publicitat, transparència, objectivitat, igualtat i no-discriminació, la concessió d'un total de vint-i-cinc beques d'especialització esportiva en les modalitats d'escala i corda i raspall per a jóvens esportistes de la Comunitat Valenciana.
Vint beques en les modalitats d'escala i corda i raspall per a jóvens esportistes nascuts entre els anys 1996 a 2000, ambdós inclosos. I cinc beques en la modalitat d'escala i corda per a alumnes de la primera promoció del CESPIVA, nascuts entre els anys 1995 a 1998, ambdós inclosos.
Esta convocatòria té com a objecte recolzar la formació esportiva de màxim nivell, programada i orientada per a cada pilotari, segons la seua edat, nivell, modalitat, les seues exigències esportives, permetent el desenrotllament de les potencialitats dels jóvens esportistes de pilota valenciana, alumnes de la primera promoció del CESPIVA, per mitjà de la concessió de beques que atenguen els gastos generals ocasionats per esta formació esportiva.
L'import màxim destinat a finançar estes beques ascendix a 10.000 € (deu mil euros) amb càrrec al capitol IV, línia de subvenció T7286000 del programa 42.62.10.947.75 dels Pressupostos de la Generalitat per a 2013. No obstant això, l'import global màxim de les subvencions quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat per a l'exercici de 2013. Després de l'entrada en vigor de l'esmentada llei de pressupostos, la Conselleria de Governació farà pública la línia pressupostària concreta i l'import global màxim destinat a la concessió de les subvencions previstes en la present convocatòria.
El període de duració podrà ser prorrogat per la Conselleria de Governació, sense necessitat de nova convocatòria, per un període màxim de 12 mesos addicionals, sempre que hi haja disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.
Segon
Aprovar les bases per les quals es regula la present convocatòria, incloses com a annex I d'esta orde.
Tercer
Les beques a concedir per la present convocatòria no estan subjectes a la política de la competència de la Unió Europea en matèria d'ajudes públiques i, per tant, no necessita notificació a la Comissió Europea, per no reunir els requisits de l'article 107.1 del Tractat de Funcionament de la Unió Europea, ja que per la qualitat del beneficiari (jóvens esportistes) i de l'objecte de les beques (especialització esportiva per a les modalitats escala i corda i raspall), estes accions subvencionables no afecten la competència, ni els intercanvis comercials entre els estats membres, i tampoc afavorixen determinades empreses o produccions.
Per tant, amb la percepció de les esmentades beques no hi ha cap avantatge econòmic, ni desenrotllament d'activitat econòmica en el mercat relacionada amb l'oferta de béns i servicis que permeten la possibilitat de falsejament de la competència que afecte els intercanvis comercials entre estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques (DOCV 5596, d'11 de setembre de 2007).
DISPOSICIONS FINALS
Primera
En tot allò no regulat en esta orde, caldrà ajustar-se al que disposa la Llei d'Hisenda Pública de la Generalitat, el text refós de la qual va ser aprovat pel Decret Legislatiu de 26 de juny de 1991, en els preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions, i en el Decret 132/2009, de 4 de setembre, del Consell, pel qual es regula la concessió de beques.
Segona
La present orde entrarà en vigor l'endemà de la seua publicació en el Diari Oficial de la Comunitat Valenciana.
Tercera
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, esta orde, que esgota la via administrativa, podrà ser recorreguda potestativament en reposició, o bé es podrà plantejar directament un recurs contenciós administratiu, tot això en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller de Governació, en el termini d'un mes a comptar des de l'endemà de la seua publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.
València, 22 de novembre de 2012
El conseller de Governació,
SERAFÍN CASTELLANO GÓMEZ
ANNEX I
Bases de la convocatòria de vint-i-cinc beques d'especialització esportiva en les modalitats d'escala i corda i raspall
Primera. Objecte i nombre de beques
1. La present convocatòria té com a objecte la concessió d'un total de vint-i-cinc beques, sota els principis de publicitat i concurrència competitiva, per a l'especialització esportiva en les modalitats d'escala i corda i raspall, per a jóvens esportistes de la Comunitat Valenciana. Vint beques en les modalitats d'escala i corda i raspall, per als nascuts entre els anys 1996 a 2000, ambdós inclosos. I cinc beques en la modalitat d'escala i corda per a alumnes de la primera promoció del CESPIVA, nascuts entre els anys 1995 a 1998, ambdós inclosos.
2. Per mitjà d'estes beques s'atenen els gastos generals ocasionats per la Formació esportiva en les modalitats d'escala i corda i de raspall.
3. La concessió de les beques es distribuirà de la manera següent:
a) Formació de pilotaris, en la modalitat d'escala i corda. Es concediran un màxim de 13 beques.
b) Formació de pilotaris, en la modalitat de raspall. Es concedirà un màxim de 7 beques.
En cas que no es concedira alguna de les beques reservades en cada una de les modalitats assenyalades, s'incrementarà el nombre de beques en la modalitat que escaiga, fins a aconseguir el nombre màxim de les vint beques.
c) Formació de pilotaris, alumnes de la primera promoció CESPIVA, en la modalitat d'escala i corda. Es concediran un màxim de 5 beques.
Segona. Realització de les beques
1. L'educació esportiva s'impartirà en la Ciutat de la Pilota de Moncada (València).
2. La formació tècnica i la preparació física dels becaris serà impartida per monitors i preparadors físics.
3. La distribució del nombre de beques segons les especialitats admeses per a optar a la concessió de les beques convocades i la corresponent adscripció de monitors i preparadors físics és la següent:

Tercera. Sol·licitants i requisits
1. Per a optar a les beques els sol·licitants hauran de reunir els següents requisits generals:
a) Ser espanyol o nacional d'un estat membre de la Unió Europea.
b) Els aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.
c) Autorització del pare, mare o tutor, en el supòsit de menors d'edat no emancipats.
d) Estar en possessió de la llicència federativa expedida per la Federació de Pilota Valenciana.
e) Residir en la Comunitat Valenciana.
f) No patir malaltia o discapacitat que impedisca el compliment de les obligacions inherents a la concessió i el normal exercici de l'activitat en què consistix la beca.
g) No trobar-se incurs en les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions.
h) No ser beneficiari d'altres beques o ajudes públiques esportives.
i) Complir les bases de la convocatòria i la resta de normes que siguen aplicables.
El compliment del requisit regulat en la lletra h) estarà referit, si és el cas, a la data de concessió de la beca.
2. Per a optar a les 20 beques d'especialització esportiva en les modalitats d'escala i corda i de raspall els sol·licitants hauran de reunir a més de tots els requisits generals continguts en l'apartat 1, els següents requisits específics.
a) Haver nascut entre els anys 1996 a 2000, ambdós inclosos.
b) Haver participat en alguna de les competicions oficials organitzades per la Federació de Pilota Valenciana, considerades fins a l'últim dia de finalització del termini de presentació de sol·licituds per a la present convocatòria.
c) Haver guanyat o quedat en el segon o tercer lloc d'alguna de les competicions oficials de pilota valenciana en què haja participat durant la temporada 2010-2011 i 2011-2012.
3. Per a optar a les 5 beques d'especialització esportiva en la modalitat d'escala i corda i raspall, els alumnes de la primera promoció CESPIVA, a més de tots els requisits generals continguts en l'apartat 1, hauran de comptar amb els següents requisits específics.
a) Haver nascut entre els anys 1995 a 1998, ambdós inclosos.
b) Haver participat en les competicions del Circuit CESPIVA, en la modalitat d'escala i corda.
4. Amb caràcter general, el compliment temporal de tots els requisits anteriors s'entendrà referit a la data de finalització del termini de presentació de sol·licituds.
5. Només s'admetrà una única sol·licitud per aspirant.
6. Només s'admetran a tràmit aquelles sol·licituds que reunisquen els requisits i documents establits en les bases d'esta convocatòria.
Quarta. Formalització de les sol·licituds i termini de presentació
1. Formalització: la sol·licitud, degudament formalitzada en el model que figura com a annex II d'esta orde, subscrita per la persona interessada, i acompanyada de la documentació ressenyada en la base quinta d'esta convocatòria, estarà dirigida al conseller de Governació.
2. Lloc de presentació: les sol·licituds, juntament amb els currículums i la documentació, podran presentar-se en el Registre d'Entrada de la Conselleria de Governació (c/ Historiador Chabàs, núm. 2, 46266 València) i en les direccions territorials de la Conselleria de Governació d'Alacant (Rambla Méndez Núñez, 41, 03553 Alacant), de Castelló (c/ Major, 78, 12527 Castelló) i de València (c/ Historiador Chabàs, núm. 2, 46341 València). Igualment, podran presentar-se utilitzant qualsevol dels mitjans previstos en l'article 38.4 de la Llei de Règim Jurídic de les Administracions Públiques i del Procediment Administratiu Comú. En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que disposa l'article 31 del Reial Decret 1829/1999, de 31 de desembre, pel qual s'aprova el reglament amb què es regula la prestació dels servicis postals, en desplegament del que establix la Llei 24/1998, de 13 de juliol, del Servici Postal Universal i de l'Alliberament dels Servicis Postals, en sobre obert, a fi que l'exemplar destinat a la Conselleria de Governació siga datat i segellat abans de ser certificat, justificant la data d'imposició de l'enviament en l'oficina de correus o presentació en el registre i anunciant a la Conselleria de Governació la remissió de la sol·licitud, per mitjà de fax al núm. 63 856 5600 o correu electrònic , en el mateix dia, només als efectes organitzatius.
Així mateix, podrà realitzar-se la presentació telemàtica de les sol·licituds, i per a això s'accedirà al catàleg de servicis públics interactius de la Generalitat accessibles a través de i se seleccionarà el servici corresponent. Per a poder accedir a este sistema telemàtic, el sol·licitant haurà de disposar de la firma electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de Representacions de Caràcter Voluntari davant de la Generalitat per a la realització de tràmits per via telemàtica. Si alguns dels documents a aportar junt amb la sol·licitud no poden ser presentats de forma telemàtica, se'n farà l'entrega per registre d'entrada, en el termini més breu possible dins de l'establit en l'apartat 3 d'esta base.
3. Termini: el termini de presentació de sol·licituds serà de 15 dies hàbils comptats des de l'endemà de la publicació de la present orde en el Diari Oficial de la Comunitat Valenciana. Quan l'últim dia del termini siga inhàbil, s'entendrà prorrogat al primer dia hàbil següent. L'incompliment del mencionat termini determinarà l'exclusió de la convocatòria.
En el cas que una mateixa persona, dins del termini establit, presentara més d'una sol·licitud, s'entendrà que l'última presentada reemplaça les anteriors sol·licituds.
Quinta. Documentació a presentar
La presentació de la sol·licitud comporta la declaració responsable de l'interessat que en ell no concorre cap de les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions, i que complix amb les bases de la convocatòria i la resta de normes que siguen aplicables i, que totes les dades incloses en la sol·licitud i en el currículum que adjunt són verídics i que es troba en possessió de la documentació que així ho acredita, i queda a disposició de la Generalitat per a la comprovació, el control i la inspecció que s'estimen oportuns.
Així mateix, amb la formalització de la sol·licitud, s'atorga autorització als òrgans gestors de la Conselleria de Governació per a obtindre directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions, així com per a la comprovació directa de les dades d'identitat (DNI) i, si és el cas, de residència (d'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives (DOCV 6376, 14.10.2010)
Sexta. Instrucció
1. L'òrgan encarregat de l'ordenació i instrucció del procediment serà la Subsecretaria de la Conselleria de Governació, que, d'ofici, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se la resolució.
2. Es requerirà als interessats que no reunisquen els requisits i documents que s'assenyalen en les bases, perquè, en el termini màxim i improrrogable de deu dies, esmenen o adjunten els documents preceptius, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 23.5 de la Llei 38/2003, de 17 de novembre, General de Subvencions, amb indicació que, si així no ho feren, es considerarà que desistixen de la seua petició.
3. El termini màxim per a dictar i notificar les resolucions sobre les sol·licituds formulades serà de tres mesos, a comptar des de la data de publicació de la present convocatòria en el Diari Oficial de la Comunitat Valenciana. Transcorregut el termini establit sense que s'haja dictat i notificat resolució expressa, les persones interessades podran entendre desestimades les seues sol·licituds per silenci administratiu, de conformitat amb el que establix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.
4. Les sol·licituds admeses a tràmit seran avaluades per una comissió de valoració, que elevarà proposta motivada de resolució al conseller de Governació.
Sèptima. Comissió de valoració
1. L'avaluació de les sol·licituds de beques admeses a tràmit correspondrà a una comissió de valoració composta pels membres següents:
a) President/a: la persona que detente la Subsecretaria de la Conselleria de Governació, o persona en qui delegue.
b) Vicepresident/a: la persona que detente la Secretaria General Administrativa de la Conselleria de Governació, o persona en qui delegue.
c) Vocals:
- la persona que ocupe la Direcció Territorial de la Conselleria de Governació a València;
- la persona que ocupe la Direcció Territorial de la Conselleria de Governació a Castelló;
- la persona que ocupe la Direcció Territorial de la Conselleria de Governació a Alacant;
- la persona que detente la direcció de Secció de Gestió Administrativa de la Conselleria de Governació;
- la persona que ocupe el lloc de coordinador-assessor de la Subsecretaria de la Conselleria de Governació.
d) Secretari/a: la persona que detente la direcció d'unitat de coordinació econòmica pressupostària de la Conselleria de Governació, qui farà les funcions de secretari de la comissió, amb veu però sense vot.
No obstant això, la comissió podrà sol·licitar, en qualsevol moment, l'assessorament d'experts en la matèria objecte de la beca.
2. La comissió se sotmetrà, quant al seu règim de funcionament, al que es disposa per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Octava. Procés de selecció i criteris d'avaluació per a les vint beques en les modalitats d'escala i corda i de raspall
1. El procés de selecció consistirà en la valoració d'un currículum i la realització d'una entrevista personal. Els criteris de valoració que es tindran en compte per a la concessió de les beques seran els següents:
- Currículum: fins un màxim de 15 punts.
- Entrevista: fins a un màxim de 5 punts.
Sense perjuí del límit derivat del nombre de beques convocades, només podrà considerar-se que han superat el procés de selecció aquells candidats que obtinguen, com a mínim, 7 punts en la suma de les fases ressenyades.
1.1. El currículum es valorarà de conformitat amb el barem següent:
a) Resultats obtinguts per la participació en les competicions oficials organitzades per la Federació de Pilota Valenciana, fins a 2 punts. Es valorarà en funció del resultat obtingut en la modalitat individual i/o en la modalitat de parelles, d'acord amb la següent escala.
- 1r lloc: 1 punt.
- 2n lloc: 0,75 punts.
- 3r lloc: 0,50 punts.
b) Expedient acadèmic oficial, fins a 1 punt. Es valorarà de la manera següent, la mitjana resultant de les notes acadèmiques obtingudes pel sol·licitant en els dos últims cursos realitzats en el centre oficial d'ensenyança corresponent:
- Excel·lent: 1 punt.
- Notable: 0'75 punts.
- Bé: 0'50 punts.
- Suficient: 0,25 punts.
c) Altres mèrits, sempre que estiguen relacionats amb el contingut de les pràctiques esportives, fins a 7 punts.
d) Comptar amb l'informe favorable de qualsevol de les escoles de tecnificació de la Federació de Pilota, fins a 5 punts. Es valorarà la qualificació atorgada de la manera següent:
- Excel·lent: 5 punts.
- Notable: 3 punts.
- Apte: 1 punt.
1.2. L'entrevista es valorarà fins un màxim de 5 punts. A l'efecte de realitzar l'entrevista, els candidats seran citats per mitjà de notificació personal.
2. Després d'avaluar totes les sol·licituds admeses a tràmit i una vegada realitzada l'entrevista, la comissió de valoració elevarà a l'òrgan competent per a resoldre la proposta motivada de resolució.
En la proposta motivada de resolució s'especificaran estos aspectes:
a) Els candidats a qui, després d'haver sigut citats i avaluats en l'entrevista, es propose concedir una beca, mencionats per orde decreixent de puntuació obtinguda fins al límit del nombre de beques convocades. De conformitat amb el que establix la base primera, en esta relació s'indicarà per a quin tipus d'especialitat esportiva es proposa al candidat. En el supòsit de no poder proposar candidats segons la distribució establida en la base primera, es farà constar tal circumstància.
b) Els candidats a qui, després d'haver sigut citats i avaluats en l'entrevista, no se'ls propose per a la concessió de la beca, relacionats per orde decreixent de puntuació obtinguda, als efectes de constituir les corresponents borses de reserva previstes en esta convocatòria.
c) Els candidats que, després d'haver sigut citats a l'entrevista, no s'hi hagen presentat.
d) En esta mateixa relació es ressenyaran els aspirants les sol·licituds dels quals hagen de ser denegades, així com les causes de denegació.
3. Els supòsits d'empat es resoldran entre els candidats esmentats a l'entrevista amb millor puntuació obtinguda en este apartat.
Novena. Procés de selecció i criteris d'avaluació per a les cinc beques de la modalitat d'escala i corda, a què opten els alumnes de la primera promoció CESPIVA
1. El procés de selecció consistirà en la valoració d'un currículum amb un màxim de 20 punts. Els criteris de valoració que es tindran en compte per a la concessió de les beques seran els següents:
a) Participació en les competicions del Circuit CESPIVA. Es valorarà en funció dels resultats obtinguts d'acord amb l'escala següent:
1r lloc: 5 punts.
2n lloc: 4 punts.
3r lloc: 3 punts.
b) Avaluació del responsable de la formació esportiva del Circuit CESPIVA. Es valorarà en funció del nivell d'assistència i regularitat en els entrenaments i del rendiment en les partides de pilota valenciana en la modalitat d'escala i corda.
Assistència:
- Excel·lent: 5 punts.
- Notable: 3 punts.
- Apte: 1 punt.
Regularitat:
- Excel·lent: 5 punts.
- Notable: 3 punts.
- Apte: 1 punt.
Rendiment:
- Excel·lent: 5 punts.
- Notable: 3 punts.
- Apte: 1 punt.
Sense perjuí del límit derivat del nombre de beques convocades, només podrà considerar-se que han superat el procés de selecció aquells candidats que obtinguen, com a mínim, 7 punts.
2. Després d'avaluar totes les sol·licituds admeses a tràmit, la comissió de valoració elevarà a l'òrgan competent per a resoldre la proposta motivada de resolució.
En la proposta motivada de resolució s'especificaran estos aspectes:
a) Els candidats a qui després d'haver sigut avaluats es propose concedir una beca, mencionats per orde decreixent de puntuació obtinguda fins al límit del nombre de beques convocades, de conformitat amb el que establix la base primera. En el supòsit de no poder proposar candidats, es farà constar esta circumstància.
b) Els candidats a qui no se'ls propose per a la concessió de la beca, relacionats per orde decreixent de puntuació obtinguda, als efectes de constituir la corresponent borsa de reserva prevista en la base catorze d'esta convocatòria.
c) En esta mateixa relació es ressenyaran els aspirants les sol·licituds dels quals hagen de ser denegades, així com les causes de denegació.
3. Els supòsits d'empat es resoldran entre els candidats, per mitjà de la superació d'una prova física a realitzar en la Ciutat de la Pilota de Moncada (València) el dia que a este efecte es notificarà a l'interessat, amb una antelació mínima de 48 hores, al domicili facilitat per este als efectes de notificacions en l'imprés de formalització de la sol·licitud de la beca.
La prova física consistirà a realitzar:
- 50 metres de carrera de velocitat;
- 2000 metres de carrera de resistència;
- Salt de tanques amb llançament de pilota;
- Salt vertical;
- Prova d'habilitat amb baló;
- Prova de flexibilitat amb banc de suport.
Deu. Dotació i duració de les beques convocades
1. Cada beca està dotada amb 400 € (quatre-cents euros bruts anuals), i atendrà els gastos generals ocasionats per la formació esportiva en les modalitats d'escala i corda i de raspall, podent atorgar-se un màxim de vint-i-cinc beques amb un import global de 10.000 € (deu mil euros) durant l'exercici de 2013.
2. La no-incorporació injustificada d'un becari en la data indicada en la resolució de concessió s'interpretarà com una renúncia a la beca concedida. En este cas es podrà concedir una nova beca al candidat que corresponga segons la regulació de la borsa de reserva per a substitucions establida en la base catorze d'esta convocatòria.
Onze. Resolució de la convocatòria
1. Vista la proposta motivada de resolució formulada per la comissió de valoració, el conseller de Governació dictarà les resolucions que escaiga.
2. El conseller de Governació, a proposta de la comissió de valoració, podrà declarar deserta, totalment o parcialment, la concessió de les beques convocades quan cap dels candidats no obtinga el mínim de 7 punts exigit en el primer apartat de la base octava i novena, d'esta convocatòria, o quan només l'obtinga un nombre de candidats inferior al total de beques convocades, sense perjuí del que preveu l'últim paràgraf de la base primera d'esta mateixa convocatòria.
3. Les resolucions es notificaran als interessats d'acord amb el que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. Les resolucions que es dicten esgoten la via administrativa i en la seua contra podrà interposar-se, potestativament, recurs de reposició davant de l'òrgan que les va dictar, en el termini d'un mes a comptar des de l'endemà de la notificació de la resolució corresponent, o recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació de la resolució corresponent. Tot això sense perjuí de la interposició, per part dels interessats, de qualsevol altre recurs que estimen pertinent.
5. Les beques concedides es publicaran en el Diari Oficial de la Comunitat Valenciana, amb expressió de la convocatòria, del programa i crèdit pressupostari a què s'imputen, beneficiari, quantitat concedida i finalitat d'estes.
Dotze. Obligacions dels becaris
1. Durant el període de gaudi de la beca, el becari està obligat a realitzar les activitats en què consistisca la beca, d'acord amb les directrius rebudes de l'òrgan competent, utilitzant roba esportiva amb el logo del CESPIVA.
2. Les beques objecte de la present convocatòria són incompatibles amb el gaudi de qualsevol altra beca per a la mateixa activitat o semblant, així com amb qualsevol activitat que impedisca el compliment de les obligacions del beneficiari. Per a poder participar en les partides de pilota valenciana que, si és el cas, organitzen les empreses, tots els becaris hauran de comptar amb l'autorització prèvia de la Conselleria de Governació. La infracció d'esta regla deixarà sense efecte la beca adjudicada.
3. Els becaris, excepte justificació acreditada, hauran de començar el gaudi de les beques dins del termini assenyalat en la resolució de concessió i desenrotllar la seua labor, sense que cap altre compromís impedisca o dificulte el compliment ininterromput de les obligacions contretes.
4. La condició de becari no genera cap relació laboral ni administrativa amb la Generalitat.
5. Durant el gaudi de la beca, el becari disposarà de la cobertura sanitària que li proporciona estar en possessió de la llicència federativa corresponent.
6. Els becaris hauran de complir, així mateix, les obligacions establides en l'article 14 de la Llei 38/2003, de 17 de novembre, General de Subvencions, que els siguen aplicables com a beneficiaris d'esta convocatòria.
Tretzena. Justificació i pagament de les beques
L'import de cada beca s'abonarà als beneficiaris amb expedició prèvia, per part del responsable de la formació, d'un certificat que acredite nivell d'assistència, dedicació i aprofitament satisfactori dels becaris.
Les quantitats abonades en cap cas no tindran el caràcter de salari o retribució, sinó d'ajuda econòmica per als gastos que la beca comporta.
Catorze. Borses de reserva
Es constituiran un total de tres borses de reserva, dos en la modalitat d'escala i corda, i una en la modalitat de raspall, prioritzades per orde de puntuació per tots els apartats del procés selectiu.
Tindran dret a estar inclosos en les borses d'escala i corda, els aspirants que, després d'haver sigut citats a l'entrevista inclosa en el procés selectiu, hagen sigut avaluats per este concepte i no hagen resultat adjudicataris de les beques. I els aspirants, alumnes de la primera edició CESPIVA, que, després d'haver sigut avaluats, no hagen resultat adjudicataris de les beques.
Tindran dret a estar inclosos en la borsa de raspall, els aspirants que, després d'haver sigut citats a l'entrevista inclosa en el procés selectiu, hagen sigut avaluats per este concepte i no hagen resultat adjudicataris de les beques.
2. En el cas que es produïsquen vacants durant el període de gaudi de les beques, a causa de renúncies, abandons, incompliment d'obligacions o qualsevol altra incidència, es podrà concedir una nova beca, per la resta del període màxim de gaudi d'esta, entre els integrants de les borses regulades en l'apartat anterior. En este cas la concessió s'efectuarà segons l'orde prioritzat de la borsa de reserva a què corresponga la vacant. Si la vacant es produïra una vegada transcorreguda la mitat del període de duració de la beca, esta podrà declarar-se deserta.
3. La condició d'integrant de les borses de reserva no generarà en cap moment relació amb la Generalitat, ni compromís d'accedir a la condició de becari.
Quinze. Resolució d'incidències
1. L'òrgan competent per a la concessió de les beques resoldrà les incidències que es produïsquen durant el seu període de gaudi, amb un informe previ del responsable de formació. Esta direcció tècnica podrà proposar que es deixen sense efecte beques concedides, amb audiència prèvia dels interessats, en el cas d'incompliment d'obligacions per part dels becaris o quan no realitzaren l'activitat que va motivar la concessió de les beques o deixaren de reunir els requisits necessaris, o quan s'incompliren, sense causa que ho justifique, les condicions establides en la present orde.
2. La renúncia a les beques donarà lloc a la pèrdua dels drets econòmics meritats.
3. La resolució dictada per a deixar sense efecte la concessió de la beca, per concórrer els motius de l'apartat primer d'esta base, donarà lloc a la pèrdua dels drets econòmics meritats, i impossibilitarà poder sol·licitar la mateixa beca en la següent convocatòria.
Setze. Acceptació de les bases
La participació en la present convocatòria implica l'acceptació de les bases que la regulen.
ANNEX II / ANEXO II